Ego Mathildis, Arvernię comitissa, notum facio omnibus ad quos presentes litteras pervenerint quod Hugo, de Divione, per manum meam donavit et concessit in perpetuum Deo et ecclesię Sancti Johannis de Barro, mensum Brunet, qui situs est apud Vigleres, et quoddam pratum situm apud villam quę dicitur Forz, quam donationem laudavit Luca, uxor ejus; ad instantiam vero dicti Hugonis presentem cartulam sigillo meo confirmavi. Actum anno Gratię M°CC°VII°.